钦定古今图书集成/明伦汇编/宫闱典/第023卷 > 《皇太妃阁春帖子》前人
## 钦定古今图书集成/明伦汇编/宫闱典/第023卷 > 《皇太妃阁春帖子》前人

苇桃犹在户，椒柏已称觞。岁美风光应，朝回日渐长。

又

甲观开千柱，飞楼擢九层。雪残鸟鹊喜，翔舞下觚棱。

又

孝心日奉东朝养，俭德应师太姒风。太史新年占瑞
气，四星明润紫宫中。

又

九门挂月未催班，清禁风和玉漏寒。崇庆早朝银烛
下，珮环声在五云间。

又

东风弱柳万丝垂，的皪残梅尚一枝。茧馆乍欣蚕浴
后，禖坛犹记燕来时。